*«Жайлы мектеп» жобасының іске асырылу барысы туралы Мәжілістің Әлеуметтік-мәдени даму комитетінің отырысына тезистер*

*9 маусым 2023 жыл, сағат 00.00*

**Құрметті Асхат Қанатұлы!**

**Құрметті депутаттар, әріптестер!**

**СЛАЙД**

Елімізде соңғы онжылдықта қарқынды өскен урбанизация және көші-қон процестері, туу көрсеткіші есебінен қалыптасқан оқушы орындарының тапшылығын толтыруға мектеп құрылысының қалыпты қарқыны ілесе алмайтыны айқын көрініп отыр.

***Анықтама ретінде:*** *10 жылдың ішінде оқушы саны* ***1 млн-ға өсіп,*** *бүгінгі таңда* ***3,7 млн-ға*** *жетіп қалды.*

Осыған байланысты соңғы жылдары мектептерге үлкен жүктеме түсіп отырғаны белгілі.

***Анықтама ретінде:*** *Қазірдің өзінде оқушы орнына тапшылық* ***270 мыңға*** *жуық. Болжамдар бойынша, егер тиісті шаралар қабылданбаса 2026 жылға қарай бұл көрсеткіш 1 млн-нан асады (демографиялық және көші-қон трендтеріне байланысты). 143 үш ауысымды, 65 апатты, саманнан салынған (231) және тозығы жеткен (177) мектептер бар).*

Сондықтан осы мәселелерді кешенді түрде шешу үшін «Жайлы мектеп» ұлттық жобасы қабылданды.

**«Жайлы мектеп»** ұлттық жобасының **негізгі мақсаты** **апатты мектептер,** **үш ауысымды оқыту мәселесін** жою **оқушы орындары тапшылығын азайту**.

Ұлттық жобаны іске асыру аясында 2026 жылға дейін қалаларда және ауылды елді мекендерде заманауи талаптарға сай келетін **800 мыңға** жуық жаңа оқушы орындарын пайдалануға беру жоспарланып отыр.

**СЛАЙД**

Ұлттық жобада мектептерді іске қосудың **3 тетігі** көзделген:

1) Мектептердің нысаналы құрылысын іске асыру;

2) мектеп ғимаратын «тауар» ретінде сатып алу;

3) мемлекеттік-жеке әріптестік негізінде мектептер салу.

**СЛАЙД**

Ұлттық жобаны әзірлеу барысында осыған дейін мектептерді салу кезінде орын алған проблемалар ескерілді.

Тиісінше, Ұлттық жобаның ең маңызды ерекшелігінің бірі – мектептердің **«дайын күйінде тапсырылуы»,** яғни салынған мектептер оқу процесіне қажетті құрал жабдықтармен, пәндік кабинеттермен толық жабдықталады.

Ұлттық жоба аясында салынатын мектептер оқу процесін ұйымдастыруда оқушылар мен педагогтерге жайлы жағдайлар қалыптастыру үшін қажетті заманауи құралдармен, жабдықтармен, жиһаздармен, интернет желісімен қамтамасыз етіледі.

**СЛАЙД**

Жайлы мектептің жабдықталуына қатысты ерекшеліктер слайдта көрсетілген. Оған қатысты сұрақтар болса, кеңірек тоқталамыз.

1. *мектептер жиһаздардың толық жиынтығымен қамтамасыз етіледі, әрбір оқушы үшін жеке шкафтар, мобильді трансформер парталар орнату көзделеді;*
2. *мектептің ішкі кеңістігі эстетикалық тартымды, ұлттық нақышта безендіріледі;*
3. *әрбір мектеп заманауи пәндік кабинеттермен, интерактивті құрылғылармен жабдықталады, әрбір кабинет кем дегенде бір компьютермен, TOUCH/LED -экранмен жабдықталады, жоғары жылдамдықты Интернетке қосылу мүмкіндігі беріледі;*
4. *оқу процесіне арналған зертханалар, Интеллектум кабинеттері, STEM-зертханалар көзделген;*
5. *еңбекке баулуды ұйымдастыру, білім алушылардың шығармашылық әлеуетін дамыту үшін қажетті жабдықтары бар әмбебап шеберханалар мен студиялар, алғашқы кәсіптік білім беруге арналған кабинеттер (тігінші, аспазшы, IT, ағаш шебері және басқалар) жоспарланған;*
6. *оқу-тәрбие іс-шараларын өткізу үшін трансформациялау мүмкіндігі бар әмбебап акт залы, оқу залы, медиатекасы, электронды кітапханасы бар әрбір қабатта оқуға және демалуға арналған коворкинг бөлмелері көзделген;*
7. *арнайы білімді қажет ететін балалар үшін қажетті жағдай жасалады;*
8. *мұғалімдер бөлмесі, рекреациялық аймақтар, кітапханаларда педагогтер үшін жабдықталған жұмыс орындары қарастырылады.*

Ұлттық жоба аясында салынатын мектептердің құрылысында және оларды құрал-жабдықтармен және жиһазбен жабдықтауда **отандық өндірушілердің қатысуына басымдық беру қарастырылып отырғанын атап өтеміз.**

**СЛАЙД**

Ұлттық жобаның маңыздылығы мен ауқымдығын ескере отырып **Үкімет қаулысымен** Ұлттық жобаны іске асыруға **Ұлттық экономика**, **Қаржы**, **Индустрия және инфрақұрылымдық даму**, **Жоғары білім**, **Цифрлық даму министрліктері, «Самұрық-Қазына»** қоры, **«Атамекен»** ұлттық кәсіпкерлер палатасы, сондай-ақ **20 өңір әкімдіктері** **жауапты болып белгіленген.**

Мектептерді **инженерлік коммуникациялық желілерге** қосу әкімдіктерге жүктелген.

**СЛАЙД**

Ұлттық жобаны іске асыруды үйлестіру **Жобалық басқару тәсілімен** жүргізіледі. Бұл барлық сұрақтарды **бірлесе қарап, жедел түрде шешуге** мүмкіндік береді.

Өз тарапынан Оқу-ағарту министрлігі Жобалық офисті құрып, жұмысты жүргізуде. Оның жұмысына барлық жауапты органдар мен ұйымдар қатысуда.

Жалпы **30-ға** тарта сейкхолдерлер **өз бағыттары бойынша Ұлттық жобаны сапалы іске асыруға қатысуда.**

Нысандарды салу кезеңінде құрылыс барысын бақылау **кең ауқымды бейнетрансляция функциясы, интерактивті картасы бар құрылыстың әрбір кезеңі бойынша құжаттарды тіркеу және тексеруге мүмкіндік беретін** Жобалық басқарудың ақпараттық жүйесі арқылы іске асырылады.

**Министрлік** Ұлттық жобаны іске асыру барысына **мониторинг жүргізіп, жауапты мемлекеттік органдардың жұмысын үйлестіруде.**

**Ұлттық Жобаның іске асырылу барысына тоқталсам.**

Салынатын мектептердің жобалық қуаттылығы 300, 600, 900, 1200, 1500, 2000 және 2500 оқушыға арналған. Жобалау аймақтардың климаттық ерекшеліктерін ескере отырып жүргізілуде.

**«Samruk-Kazyna Construction» АҚ нысаналы құрылысты іске асырушы дирекция ретінде белгіленген.**

2023 жылдың соңына дейін **226 мектептің** құрылысын бастау жоспарлануда, оның ішінде:

- Дирекция арқылы салу тетігі бойынша – **217 мектеп**;

- тауар түрінде Астана және Алматы қалаларындағы   
9 мектепті сатып алу жоспарланған.

Ағымдағы жылдың 7 наурызында **«Samruk-Kazyna Construction» АҚ** мектептерді «дайын күйінде тапсыруды» көздейтін **185 лотты** қамтитын **20** конкурс *(17 облыста және 3 республикалық маңызы бар қалаларында)* жарияланды.

*(Өтінімдер skcn.qaz.network онлайн платформасы арқылы электронды түрде қабылданды. Конкурстық іріктеу комиссиясының құрамына «Атамекен» ҰКП, Министрлік пен «Самұрық-Қазына» АҚ қоғамдық кеңестері, сондай-ақ ЖАО (Астана, Қарағанды және Ақмола облыстары) өкілдерінен 10 адам кірді.)*

Қазіргі күні Дирекция сатып алу конкурсының бірінші кезеңін аяқтады.

Конкурстық рәсімдердің қорытындысы бойынша   
**118 нысанның** мердігерлері анықталды *(келісімшарттар қол қойылуда,* ***67-сі*** *өткізілмеді, қайта конкурстан өтеді, тағы* ***32 мектеп*** *жақын арада жарияланады).*

Қазіргі уақытта Министрлік әкімдіктермен бірлесе отырып, бұрын берілген жер телімдерінің конфигурациялары және өлшемдері Ұлттық жобада қойылған талаптарға сәйкес келмейтін 45 мектептің жер телімдерін анықтау бойынша жұмыстарды үйлестіруде.

Осы жұмыстардың нәтижесі бойынша Министрлік Ұлттық жобаға өзгерістер мен толықтырулар енгізу туралы Қаулы жобасын әзірлеп, Үкіметке енгізуді жоспарлап отыр:

*- орналасқан жерін өзгерту арқылы салынып жатқан мектептер тізіміне өзгерістер енгізу, оның ішінде құрылыстың басталу және аяқталу мерзімдерін өзгерту;*

*- жаңа оқушы орындарын енгізу тетігінде өзгерістер енгізу (құрылыстан тауар ретінде сатып алуға көшу);*

*- отандық тауар өндірушілерді қолдау шараларын қарастыру;*

*- телекоммуникация желiлерiнiң телефондық өткiзгiшiндегi кабельдi қосу/түсiрудiң техникалық шарттарын өтеусіз қамтамасыз ету;*

*- редакциялық түзетулер.*

**Құрметті депутаттар!**

Жайлы мектеп жобасынан бөлек елімізде жалпы сипаттағы трансферттер шеңберінде, Білім саласындағы инфрақұрылымдарды қолдау қоры қаражаты, жекеменшік инвестициялар есебінен жаңа оқушы орнындарын енгізу жоспарланған.

Одан бөлек 2026 жылға қарай ауылдардағы, шағын қалалардағы және аудан орталықтарындағы **5 мың мектепті жаңғырту жобасы іске асырылуда*.***

*(Өткен екі жылда* ***2 мыңнан аса*** *мектеп жаңғыртылды. Қазіргі күні ауылдарда, шағын қалаларда және аудан орталықтарында 3 мыңнан астам мектеп жаңғыртуды талап етеді).*

Алдағы 3 жыл ішінде жергілікті бюджет есебінен **3 мың мектептің** асханалары, кітапханалары жарақтандырылады, жиһаздар жаңартылып, қауіпсіздік шаралары күшейтіліп, ағымдағы және күрделі жөндеуден өткізіледі*.*

2029 жылға дейін мектептерде жергілікті бюджет есебінен 7000 заманауи робототехника, химия, физика, биология, STEM кабинеттерін ашу көзделген*.*

Бұл жобалардың бәрі де білім беру инфрақұрылымдары сапасын жаңа дейгейге көтеретіні анық.

**Баяндама аяқталды. Назарларыңызға рақмет!**